Pirmininko pavaduotojų rinkimai (pirmas, antras ir trečias balsavimai) 
József Szájer
Gerb. Pirmininke, norėčiau paklausti, ar numatytas mažiausias narių skaičius, kad įvyktų balsavimas.
Pirmininaks
Gerb. J. Szájer, mažiausias narių skaičius nenumatytas; gali likti tik vienas ar du asmenys, tai visiškai nesvarbu.
Pirmininkas
Brangūs kolegos, pirmiausia leiskite pasakyti keletą žodžių. Per posėdžio pertrauką sužinojau, kad šiandien Afganistane, NATO vykdomoje misijoje, buvo nužudytas italų kareivis. Praėjusį mėnesį buvo nužudyta penkiolika britų kareivių. Manau, kad visada turime atsiminti mūsų vyrus ir moteris, tarnaujančius ginkluotų pajėgų misijose užsienio šalyse ir dažnai atsiduriančius pavojingose padėtyse, kad jie žinotų, jog nėra pamiršti.
(Plojimai)
Véronique De Keyser
(FR) Gerb. Pirmininke, iš tiesų apgailestauju, bet ekrano nėra, ir nors stengėmės viską įsidėmėti jums greitai skaitant, tačiau kad rinkimai būtų visiškai aiškūs, gal galėtumėte dar kartą truputį lėčiau perskaityti pavardes ir gautų balsų skaičių?
Daniel Cohn-Bendit
Gerb. Pirmininke, parodykite skaičius ekrane, kad visi galėtume juos matyti. Tai nėra labai sunku.
(Plojimai)
Bernd Posselt
(DE) Gerb. Pirmininke, norėčiau jus paraginti paskambinti, nes matau, kad čia nėra daugumos frakcijų narių. Daugeliui žmonių susidarįspūdis, kad balsavimas neprasidės iki 19.30 val., todėl paprašyčiau jus paskambinti dar kartą.
